TACLOBAN CITY – Usa nga patay nga lawas nga guintutuuhan nga biktima hin summary execution an nakit-an ha kaban-waan ha Barangay han San Ricardo, Babatngon Leyte.
Subay kan PSInsp Delfin Bardillon, hepe han Babatngon PNP nga padayun pa nira nga ginkikilala kun hin-o an mao nga biktima.
Nabaruan nga nakapacking tape an nawong ngan nakagapos an kamot ngan tiil hini.
Ginbabana-bana nga ada ha 30 ngada 40 anyos anpangidaron han biktima, brown an kapanit ngan sakto la an kalawas.
Nakasul-ot ini hin Kolor orange nga T-shirt ngan navy blue nga short nga mayda tattoo ha wala nga parte han iya tiil nga mayda nakasurat nga “COMMANDO” sugad man ha wala nga parte han iya dughan in mayda tatoo han usa nga babayi nga mayda nakasurat nga “ADIETAS”.
Nakit-an gihapon ha sapit hini an placard nga mayda nakabutang nga “HUWAG NIYO AKONG TULARAN, ADIK AKO KAYA GANITO ANG SINAPIT KO”.
Sumala pa kan Bardillon nga posible may kalabutan ha Iligal nga droga an mao nga biktima.
Nakag-angkun ini hin unom nga buno ha lawas nga amo an hinungdan han iya kamatayun.
Padayon naman an imbestigasyon han Kapulisan kun ano an posible motibo han pagpatay han biktima. isumat.com/ Photo Courtesy: Babatngon MPS
war_Latn war_Latn war_Latn war_Latn war_Latn war_Latn war_Latn war_Latn war_Latn